Новым маім знаёмцам аказаўся Іван Аляксандравіч Рэўка, жыхар горада Мінска, які нарадзіўся ў вёсцы Байкі Слонімскага раёна ў 1949 годзе, а потым аказаўся ў дзятлаўскім дзіцячым доме. Здарылася ж гэта так. У 1951 годзе сям’я пераехала ў Слонім, у Рэўкаў былі два сыны і дачка, старэйшы з якіх Іван. Бацька паехаў на заробкі ў Расію, а маці захварэла і памерла. Бацька вярнуўся, але трох дашкольнікаў даглядаць не змог, аддаў у дзіцячыя дамы- Івана ў Дзятлава, а меншых- у Навагрудак. Сам жа ажаніўся другі раз, ад другога шлюбу меў яшчэ аднаго сына.